Caecocypris basimi

Caecocypris basimi er en fiskeart.

Denne arten i karpefamilien er bare kjent fra en underjordisk vannforekomst ved Haditha i Irak, omtrent 500 meter fra bredden til Eufrat. Her lever den sammen med en annen hulefisk, Typhlogarra widdowsoni.

Øynene er sterkt reduserte. Kroppen er hvit, men rosa eller rød der blodårer skinner igjennom. Den kan ha en standard lengde på opptil 49 mm. Arten har ikke skjeggtråder rundt munnen, eller sugeskive under haken, og skiller seg mye fra andre hulefisker i området, som Typhlogarra og Iranocypris. Den er plassert i en monotypisk slekt, men kan være i slekt med Mesopotamichthys.

Arten ble ikke funnet på typelokaliteten i 2012. Grunnvannsnivået i denne brønnen har sunket på grunn av økt vannforbruk. Bygging av den store Haditha-demningen kan også ha hatt negativ påvirkning.

 Referanser 

 Eksterne lenker 



Kategori:Karpefamilien
Kategori:Fisker formelt beskrevet i 1980
Kategori:Kritisk truede arter på IUCNs rødliste
Kategori:Hulefisker